b'\n_START_ARTICLE_\nVon Hellens\n_START_PARAGRAPH_\nVon Hellens on suomalainen vapaaherrallinen aatelissuku. Professori Carl Niclas Hellenius aateloitiin vuonna 1816 ja otti k\xc3\xa4ytt\xc3\xb6\xc3\xb6n nimen von Hellens. Suku introdusoitiin Ritarihuoneeseen sukuna numero 173. H\xc3\xa4nen pojanpoikansa Lars Theodor von Hellens korotettiin vuonna 1895 vapaaherraksi ja introdusoitiin numerolla 61. Suvun aatelinen haara sammui vuonna 1901, jonka j\xc3\xa4lkeen vain vapaaherrallinen j\xc3\xa4i j\xc3\xa4ljelle._NEWLINE_Suku hallitsi Kuusiston kartanoa Piikki\xc3\xb6ss\xc3\xa4. My\xc3\xb6s af Enehielm -aatelissuku on l\xc3\xa4ht\xc3\xb6isin porvarillisesta Hellenius-suvusta.'